**D I S P O Z I Ţ I A**

**nr. 18 din 17 ianuarie 2022**

**privind constituirea Comisiei de recepţie parțială la terminarea lucrărilor a**

**obiectivului de investiție** „**Proiectare și execuție lucrări de modernizare și**

**reabilitare a drumurilor județene din județul Cluj pentru perioada 2011-2015-**

**DJ 172F- Gherla –Mintiu Gherlii, km 1+400 – km 16+650”**

Preşedintele Consiliului Judeţean Cluj,

Analizând referatul nr. 1695/14.01.2022 privind constituirea Comisiei de recepţie parțială la terminarea lucrărilor a obiectivului de investiție „Proiectare și execuție lucrări de modernizare și reabilitare a drumurilor județene din județul Cluj pentru perioada 2011-2015- DJ 172F- Gherla –Mintiu Gherlii, km 1+400 – km 16+650”

Având în vedere dispozițiile:

* art. 2 alin. (1) din Anexa nr. 1 la Ordonanța de urgență a Guvernului nr. 57/2019 privind Codul administrativ cu modificările și completările ulterioare;
* art. 2, art. 30 – 32, art.40, art. 80-82 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

În conformitate cu prevederile:

* art. 191 alin. (1) lit. f) din Ordonanța de urgență a Guvernului nr. 57/2019 privind codul administrativ, cu modificările și completările ulterioare;
* art. 2 alin. (1), art. 9 lit. i), art.17, 22 lit. f) din Legea nr. 10/1995 privind calitatea în construcţii, republicată, cu modificările şi completările ulterioare,
* art. 37 alin. (2^1) din Legea nr. 50/1991 privind autorizarea lucrărilor de construcții, republicată, cu modificările şi completările ulterioare,
* art. 3 alin. (1) lit. a), art. 7 alin. (1) și (2) din H.G. nr. 273/1994 pentru aprobarea Regulamentului privind recepția construcțiilor, cu modificările şi completările ulterioare,
* art. 22 lit. c) din Anexa nr. 4 la H.G. nr. 766/1997pentru aprobarea unor regulamente privind calitatea în construcţii, cu modificările și completările ulterioare
* art. 75 lit. c) pct. 1 din Ordinul nr. 839/2009, pentru aprobarea Normelor metodologice de aplicare a Legii nr. 50/1991 privind autorizarea executării lucrărilor de construcţii, cu modificările şi completările ulterioare,

În temeiul drepturilor conferite de art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**DISPUNE:**

**Art. 1.** Se constituie Comisia de recepţie parțială la terminarea lucrărilor a obiectivului de investiție „Proiectare și execuție lucrări de modernizare și reabilitare a drumurilor județene din județul Cluj pentru perioada 2011-2015- DJ 172F- Gherla –Mintiu Gherlii, km 1+400 – km 16+650” realizate în baza contractului de proiectare și execuție lucrări nr. 47.2/341/20.01.2012 încheiat între JUDEŢUL CLUJ în calitate de achizitor și Asocierea Samus Tec Sa, Construct Perom SRL și Via Procons SRL, în calitate de executant, în următoarea componență:

**Președinte:** Cucuian Ștefan – șef serviciu – Consiliul Județean Cluj

**Membri:** Paul Crina Mirela – consilier - Consiliul Județean Cluj

Găzdac Alexandru – consilier - Consiliul Județean Cluj

Fati Paul - consilier – Consiliul Județean Cluj

Lucaciu Ovidiu – reprezentant al Inspectoratului de Stat în Construcții

**Secretar:** Feurdean Adrian - consilier - Consiliul Județean Cluj

**Art. 2**. Cu ducerea la îndeplinire a prezentei se încredinţează comisia numită la art. 1, care va îndeplini atribuţiile cuprinse în legislaţia aplicabilă.

**Art. 3.**  Prezenta dispoziţie se comunică persoanelor nominalizate la art.1, precum şi Prefectului Judeţului Cluj.

**CONTRASEMNEAZĂ :**

**P R E Ş E D I N T E, SECRETAR GENERAL AL JUDEŢULUI,**

**Alin Tișe Simona Gaci**